**ELEMENTI I KRITERIJI OCJENJIVANJA UČENIKA NA NASTAVI NJEMAČKOGA JEZIKA**

**Osnovna škola Antuna Mihanovića Petrovsko** **8. razred** **Učiteljica: Marta Klarić**

**Sastavnice za ocjenjivanje i kriteriji ocjenjivanja:**

**- Razumijevanje**

**- Govorne sposobnosti**

**- Jezične zakonitosti – gramatika**

**- Pisanje**

**Elementi i kriteriji ocjenjivanja za 8. razred (II. strani jezik)**

|  |  |  |  |  |
| --- | --- | --- | --- | --- |
| **SASTAVNICE OCJENJIVANJA** | **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** |
| **RAZUMIJEVANJE** | Točno i detaljno razumije sav sadržaj kreativno interpretirajući pročitano. Prevodi tekst u duhu hrvatskog jezika, samostalno čita tekstove nepoznate tematike, razumije govor u potpunosti. | Razumije većinu sadržaja uz minimalne pogreške. Uočava detalje u tekstu. Ne prevodi uvijek u duhu hrvatskog jezika. | Globalno razumije pročitani i slušani tekst. Samostalno čita kratke tekstove poznate tematike i razumije jednostavne poruke. | Djelomično razumije tekst – samo izolirane rečenice i uz pomoć. Prevodi uz pomoć. |
| **GOVORNE SPOSOBNOSTI** | Iznosi vlastito mišljenje o poznatim i nepoznatim temama, aktivno sudjeluje u razgovoru i raspravama, rečenice složene, gramatički točne i jasno definiranog sadržaja. Izgovor i intonacija rečenice su u potpunosti točni. | Iznosi vlastito mišljenje o poznatim i nepoznatim temama, aktivno sudjeluje u razgovoru i raspravama, ali ne pokazuje samoinicijativu u vođenju razgovora. Oscilira u kvaliteti govorne produkcije. Rečenice o poznatim sadržajima su složene. Pri nepoznatim temama radi gramatičke i strukturalne pogreške. | Izražava se jednostavnim rečenicama o poznatim temama. U razgovoru odgovara na pitanja, ali ne započinje komunikaciju samostalno. Upotrebljava jednostavne rečenice i koristi usvojeni vokabular. Izgovor je uglavnom točan. | Odgovara na sugestivna pitanja (da/ne) uz stalni poticaj. Sudjeluje u razgovoru samo uz pomoć nastavnika. Izgovor je uglavnom netočan. |
| **JEZIČNE ZAKONITOSTI - GRAMATIKA** | Gramatičke strukture i zakonitosti primjenjuje samostalno i točno.  Svjesno ispravlja svoje gramatičke pogreške, a da na njih nije upozoren | Poznaje gramatička pravila, ali ih pri pisanom i usmenom izražavanju primjenjuje uz rijetke pogreške. | Djelomično poznaje gramatičke zakonitosti, a ispravno ih koristi uz češću pomoć. | Gramatička pravila prepoznaje i primjenjuje samo uz pomoć i poticaj. Prepoznaje izolirane gramatičke pojave na primjerima, ali ih ispravno koristi samo uz poticaj. |
| **PISANO IZRAŽAVANJE** | Kreativno i originalno, koristeći samostalno naučene fraze opisuje svoja iskustva i životne situacije u vidu slobodnih i vođenih sastavaka. Samostalno odgovara na postavljena pitanja potpunim rečenicama. Primjenjuje pravopisna i gramatička pravila. | Složenijim jezikom i bogatijim rječnikom, gramatički točno i nešto opširnije od zadane forme opisuje svoju životnu situaciju i svoja iskustva.  Na postavljena pitanja odgovara punim rečenicama uz rijetke pogreške. | Jednostavnim jezikom opisuje svoju životnu situaciju i iskustva. Zadovoljava formu vođenog sastavka pri čemu koristi naučeni vokabular i fraze iz lekcija.  Na postavljena pitanja odgovara djelomično, nepotpunim rečenicama. | Jednostavnim jezikom opisuje svoju životnu situaciju i iskustva, piše kratku poruku ili sastavak, ali pri tome radi pravopisne i gramatičke pogreške.  Odgovore na postavljana pitanja piše kratko, jednom riječju. Rečenice su nepotpune i sadrže česte pogreške. |

Razumijevanje (čitanje s razumijevanjem, slušanje s razumijevanjem, usvojenost leksika), pisano izražavanje:

|  |  |  |
| --- | --- | --- |
| odličan | 5 | 90% - 100% |
| vrlo dobar | 4 | 77% - 89% |
| dobar | 3 | 64% - 76% |
| dovoljan | 2 | 50% - 63% |
| nedovoljan | 1 | 0% - 49% |

Tijekom školske godine provodi se formativno i sumativno vrednovanje postignuća učenika.

**Formativno vrednovanje** sastoji se od vrednovanja za učenje (inicijalna provjera, kratke pisane provjere, izlazne kartice, kvizovi, domaće zadaće, promatranje i analiza aktivnosti tijekom individualnoga rada, rada u paru, rada u skupini, posteri i sl.) i vrednovanja kao učenje (liste za praćenje/procjenu/samoprocjenu samostalnoga rada, rada u paru, rada u skupini, digitalnih zadataka, projektnih zadataka, palčevi). Formativni oblici vrednovanja pomažu učenicima razviti samostalne pristupe učenju i unaprijediti svoje učenje, a učitelju prilagoditi svoje poučavanje potrebama ciljne skupine.

**Sumativno vrednovanje** (pisana provjera, usmena provjera, opažanja izvedbe učenika u aktivnosti/praktičnome radu/istraživanju, analiza učeničkih uradaka, zadataka esejskoga tipa, izvješća/radova/plakata/prezentacija) služi za procjenu ostvarenosti odgojno-obrazovnih ishoda nakon određenog razdoblja učenja i poučavanja odnosno za dodjeljivanje brojčane ocjene. Ocjene trebaju biti transparentne, a učenike treba upoznati s elementima i kriterijima praćenja i vrednovanja. Učenicima je potrebno dati neposrednu povratnu informacija o ostvarenom  uspjehu. Učenici također trebaju znati da se praćenje provodi kontinuirano te da se svaka aktivnost može vrednovati.  Učenici imaju pravo ispraviti ocjenu koja može utjecati na lošiji uspjeh te mu lošija ocjena neće utjecati na zaključnu ocjenu.

Pri **zaključivanju** ocjena vrednuju se svi navedeni elementi, s time da zaključna ocjena treba biti poticajna te se temelji na svim zapažanjima učitelja tijekom praćenja učenika odnosno na rezultatima svih oblika formativnoga i sumativnoga vrednovanja.